section_heading: Povijest
paragraph_text: U listopadu 1917. 10. armija sudjeluje u Bitci kod Kobarida (24. listopada – 3. studenog 1917.). U navedenoj bitci njemačka 14. armija pod zapovjedništvom Otta von Belowa probila je talijansku frontu kod Kobarida, nakon čega je napredovala i 10. armija koja je u svom napredovanju do rijeke Piave uništila dvije talijanske divizije. Za navedeni uspjeh zapovjednik 10. armije Alexander von Krobatin unaprijeđen je u čin feldmaršala.